**اول نومره کوتره**

**کټګوري: لومړۍ**

**لیکوال: همایون هېواد**

**موضوع: له ښوونځي څخه نه ډاریدل**

۱

کوتره له مکتبه په دې خاطر ډارېدله، چې سبق به یې زده نه شي او معلم به یې ووهي، خو یوه ورځ د کوترې پلار هغه له ځان سره مکتب ته بوتله.

**تصویر:**

( دوه کوترې د مکتب مخ ته ولاړې دي، د مکتب مخ ته یوه لوحه ده، چې پرې لیکل شوي د مرغانو مکتب. یوه کوتره غټه او بله وړه ده. د دواړو کوترو ځانونه سپین، خو د سر خالونه، وزرونه او لکۍ یې سور رنګ لري.)

۲

کوتره چې څنګه صنف ته ننوتله، ډول ډول مرغان یې ولېدل. د کوترې وېره نوره هم زیاته شوه، هغې له ځان سره ویل که په صنف کې کوم مرغه جنګ ورسره وکړي نو څه به کوي؟

**تصویر:**

( یوازې وړوکې کوتره صنف ته د ننوتو پر مهال د یو څه ډار او حیرانۍ په حالت کې ـ د ټولګي یوه برخه هم په انځور کې)

۳

کوتره هماغسې وېرېده، خو معلم به تل په صنف کې دا خبره کوله چې له یو بل څخه مه ډارېږئ، تاسې دلته د سبق ویلو لپاره راغلي یئ.

**تصویر:**

( د یوه ټولګي تصویر چې د کوترې ترڅنګ نور مرغان هم وي او ښارو یې استاده ده چې عینکې یې په سترګو کړي.)

۴

کوترې یوه میاشت په ډېر ډار کې تېره کړه، خو له هغې وروسته یې ډار ختم شو. هغه پوه شوه چې معلم او ټولګیوال یې ډېر مهربان دي.

**تصویر:**

( کوتره قلم په مښوکه نیولی، په تخته حساب ۱۲۳ لیکي، استاده یې ښارو او نورو ټولګیوال یې ورته ګوري.)

۵

کوترې به ډېر زحمت ایسته. هغې به د مکتب درسونه په کور کې هم تکرارول.

**تصویر:**

( کوتره په خپل غار کې یوازې د الیکین رڼا ته ناسته وي، خلاص کتاب یې مخې ته ایښی او دا یې لولي.)

۶

کله چې د مرغانو اول صنف ختم شو. له امتحان وروسته د نتیجو ورځ را ورسېده. معلم وویل هر چا چې په خپلو سبقونو کې زحمت ایستلی وي، نن به معلومه شي.

**تصویر:**

( ښارو په صنف کې ولاړه ده، ټول مارغان ښارو. د ښارو ترڅنګ ته د میز په سر سپینې پاڼې ایښي.)

۷

معلم وویل، هغه څوک چې اول نومره شوې، هغه ستاسې ښه ټولګیواله کوتره ده.

 کوتره له ډېرې خوشالۍ نیږدې الوتې وه، خو بیرته یې ځان سم کړ او په خپل ځای کېناسته.

**تصویر:**

کوترې وزونه نیمه خلاص کړي، یعنې د الوتو په حالت کې وي، خو پښې یې په ځمکې کې وي، نور مرغان هم ورته ګوري.

۸

ټولو مرغانو کوترې ته د اول نومره ګي مبارکي ورکړه او کوترې هم ترې مننه وکړه.

**تصویر:**

( کوتره د معلمې ښارو ترڅنګ ولاړه وي. هغې ته یوه ورقه ورکوي چې پرې لیکل شوي اول نومره ـ ورقه کوترې او ښارو په مښوکه کې نیولې وي)